2020. gada 16. jūnijā Noteikumi Nr. 384

Rīgā (prot. Nr. 41 5. §)

**Grozījumi Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 13. un 14. punktu un

Publisko iepirkumu likuma

7. panta pirmo daļu

Izdarīt Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" (Latvijas Vēstnesis, 2016, 65., 220. nr.; 2017, 143. nr.; 2018, 57. nr.; 2019, 27., 176., 255. nr.) šādus grozījumus:

1. Aizstāt 39.2.2. apakšpunktā vārdu "pielikumā" ar skaitli un vārdu "1. pielikumā".

2. Papildināt noteikumus ar 41.2 punktu šādā redakcijā:

"41.2 Izvēloties būvkomersantu, atlases nolikumā kā vērtēšanas kritēriju neiekļauj būvdarbu izpildes termiņu."

3. Izteikt 50.7. apakšpunktu šādā redakcijā:

"50.7. elektroniski – uzskaites veidlapu par citu saņemto *de minimis* atbalstu vai norāda *de minimis* atbalsta uzskaites sistēmā izveidotās un apstiprinātās pretendenta veidlapas identifikācijas numuru saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem, ja energoefektivitātes paaugstināšanas pasākumu ietvaros tiek sniegts atbalsts, kas kvalificējams kā komercdarbības atbalsts."

4. Papildināt noteikumus ar 63.3., 63.4. un 63.5. apakšpunktu šādā redakcijā:

"63.3. ir saņemts pozitīvs šo noteikumu 39. punktā minētais atzinums par energoefektivitātes paaugstināšanas pasākumu tehnisko dokumentāciju;

63.4. energoefektivitātes paaugstināšanas pasākumu īstenošana ir ekonomiski pamatota – energoefektivitātes paaugstināšanas pasākumu iekšējās atdeves rādītājs 30 gadu periodā ir lielāks par 0;

63.5. daudzdzīvokļu dzīvojamās mājas parādsaistību apjoms par saņemtajiem pakalpojumiem (apsaimniekošanas, atkritumu apsaimniekošanas, siltumapgādes, ūdensapgādes un kanalizācijas pakalpojumi), kas saistīti ar dzīvokļa īpašuma lietošanu, ir mazāks par 10 % no šo pakalpojumu rēķinu summas pēdējā gada laikā."

5. Izteikt 64. punktu šādā redakcijā:

"64. Lai pieteiktos garantijai, dzīvokļu īpašnieki ar pilnvarotās personas un cita finansētāja starpniecību iesniedz sabiedrībā "Altum" garantijas pieteikumu."

6. Papildināt noteikumus ar 64.1 punktu šādā redakcijā:

"64.1 Garantiju var saņemt saimnieciskās darbības veicēji, kas ir:

64.1 1. sīkie (mikro), mazie un vidējie saimnieciskās darbības veicēji – juridiskas personas, kas atbilst Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – regula Nr. 651/2014), I pielikumā noteiktajai definīcijai;

64.1 2. lielie saimnieciskās darbības veicēji – juridiskas personas, kas atbilst regulas Nr. 651/2014 2. panta 24. punktā noteiktajai definīcijai."

7. Papildināt noteikumus ar 67.1, 67.2,67.3, 67.4, 67.5 un 67.6 punktu šādā redakcijā:

"67.1 Sabiedrība "Altum" var pagarināt garantijas termiņu, nepārsniedzot šo noteikumu 67. punktā minēto termiņu, ja:

67.1 1. dzīvokļu īpašnieki ar pilnvarotās personas un cita finansētāja starpniecību iesniedz sabiedrībā "Altum" iesniegumu;

67.1 2. daudzdzīvokļu dzīvojamās mājas parādsaistību apjoms par saņemtajiem pakalpojumiem (apsaimniekošanas, atkritumu apsaimniekošanas, siltumapgādes, ūdensapgādes un kanalizācijas pakalpojumi), kas saistīti ar dzīvokļa īpašuma lietošanu, ir mazāks par 10 % no šo pakalpojumu rēķinu summas pēdējā gada laikā.

67.2 Sabiedrība "Altum" un citi finansētāji papildus noslēdz civiltiesiskus līgumus, lai vienotos par garantiju izsniegšanas kārtību, kompensāciju izmaksu un zaudējumu samazināšanas pasākumiem.

67.3 Ja tiek pagarināts sabiedrības "Altum" iepriekš izsniegtas garantijas termiņš un dzīvokļa īpašniekam ir piemērojami šo noteikumu 79. punkta nosacījumi, garantijas pagarinājumu sabiedrība "Altum" vērtē kā jaunu *de minimis* atbalstu, no jauna izvērtējot un pārbaudot *de minimis* atbalsta nosacījumus.

67.4 Ja bruto subsīdijas ekvivalents tiek aprēķināts saskaņā ar Komisijas 2013. gada 18. decembra Regulas (ES) Nr.  1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – regula Nr.  1407/2013), 4. panta 6. punkta "b" apakšpunktu, garantijas summa nepārsniedz:

67.4 1. 1 500 000 *euro* (vai 750 000 *euro*, ja saimnieciskās darbības veicējs darbojas kravu autopārvadājumu nozarē) un garantijas termiņš nepārsniedz piecus gadus;

67.4 2. 750 000 *euro* (vai 375 000 *euro*, ja saimnieciskās darbības veicējs darbojas kravu autopārvadājumu nozarē) un garantijas termiņš nepārsniedz 10 gadus.

67.5 Šo noteikumu 64.1 2. apakšpunktā minētajiem garantijas saņēmējiem piemēro šo noteikumu 67.4 punktu.

67.6 Šo noteikumu 64.1 2. apakšpunktā minētie garantijas saņēmēji garantiju var saņemt, ja garantijas kredīta kvalitāte nav mazāka par šo noteikumu 2. pielikumā minēto kredīta kvalitātes klasi "Maksātspēju varētu mazināt nelabvēlīgi apstākļi"."

8. Svītrot 68. punktu.

9. Aizstāt 79. punktā vārdus un skaitļus "Eiropas Komisijas 2013. gada 18. decembra Regulu (ES) Nr.  1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – regula Nr.  1407/2013)" ar vārdiem un skaitļiem "regulu Nr.  1407/2013".

10. Izteikt 81.5. apakšpunktu šādā redakcijā:

"81.5. garantiju subsīdijas ekvivalentu šo noteikumu 64.1 1. apakšpunktā minētajiem saimnieciskās darbības veicējiem aprēķina kā starpību starp atbilstošās kredīta kvalitātes klases gada drošās zonas prēmijas likmi (2. [pielikums](https://likumi.lv/ta/id/220826#piel0)) un piemēroto gada prēmijas likmi naudas izteiksmē, bet šo noteikumu 64.12. apakšpunktā noteiktajiem saimnieciskās darbības veicējiem, piemērojot regulas Nr. 1407/2013 4. panta 6. punkta "b" apakšpunktu. Ja garantijas ilgums pārsniedz gadu, starpība starp likmēm tiek diskontēta, izmantojot atsauces likmi;".

11. Papildināt XIII nodaļu ar 87.2 punktu šādā redakcijā:

"87.2 Atbalstu šo noteikumu ietvaros nevar apvienot ar atbalstu, kuru atbilstoši Eiropas Komisijas pieņemtajam lēmumam sabiedrība "Altum" sniedz saskaņā ar normatīvajiem aktiem par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība, un par garantijām saimnieciskās darbības veicējiem, kuru darbību ietekmējusi Covid-19 izplatība."

12. Aizstāt pielikumā tekstu

"Pielikums
Ministru kabineta
2016. gada 15. marta
noteikumiem Nr. 160"

ar tekstu šādā redakcijā:

"1. pielikums
Ministru kabineta
2016. gada 15. marta
noteikumiem Nr. 160".

13. Papildināt noteikumus ar 2. pielikumu šādā redakcijā:

"2. pielikums
Ministru kabineta
2016. gada 15. marta
noteikumiem Nr. 160

**Gada drošās zonas prēmijas likmes**

|  |  |  |  |  |  |
| --- | --- | --- | --- | --- | --- |
| Nr.p. k. | Kredīta kvalitātes klase | Reitingu aģentūras "Standard and Poor's" reitings | Reitingu aģentūras"Fitch" reitings | Reitingu aģentūras "Moody’s" reitings | Gada drošās zonas prēmijas likme |
| Nodrošinājuma līmenis\* |
| augsts | parasts | zems |
| 1. | Visaugstākā kvalitāte | AAA | AAA | Aaa | 0,4 % | 0,4 % | 0,4 % |
| 2. | Ļoti augsta maksātspēja | AA +AAAA – | AA +AAAA – | Aa 1Aa 2Aa 3 | 0,4 % | 0,4 % | 0,4 % |
| 3. | Augsta maksātspēja | A +AA – | A +AA – | A 1A 2A 3 | 0,55 % | 0,55 % | 0,55 % |
| 4. | Pietiekama maksātspēja | BBB +BBBBBB – | BBB +BBBBBB – | Baa 1Baa 2Baa 3 | 0,8 % | 0,8 % | 0,8 % |
| 5. | Maksātspēja jutīgi reaģē uz nelabvēlīgiem apstākļiem | BB +BB | BB +BB | Ba 1Ba 2 | 2 % | 2 % | 2 % |
| 6. | Maksātspēju varētu mazināt nelabvēlīgi apstākļi | BB –B + | BB –B + | Ba 3B 1 | 3,8 % | 3,8 % | 3,8 % |
| BB – | BB – | B 2B 3 | 6,3 % | 6,3 % | 6,3 % |
| 7. | Maksātspēja ir atkarīga no labvēlīgu apstākļu noturīguma | CCC +CCCCCC –CC | CCC +CCCCCC –CCC | Caa 1Caa 2Caa 3 | – | – | – |
| 8. | Netiek pildītas vai gandrīz netiek pildītas saistības | SDD | DDDDDD | CaC | – | – | – |

Piezīme. \* Augsts nodrošinājuma līmenis – zaudējumi saistību neizpildes gadījumā ir 30 % vai mazāki. Parasts nodrošinājuma līmenis – zaudējumi saistību neizpildes gadījumā ir no 31 % līdz 59 %. Zems nodrošinājuma līmenis – zaudējumi saistību neizpildes gadījumā ir lielāki par 60 %."

Ministru prezidents A. K. Kariņš

Ekonomikas ministrs J. Vitenbergs